
ประกาศองค์การบริหารส่วนตำบลบือมัง
เรื่อง   รายงานผลการสำรวจความพึงพอใจของประชาชน
----------------------------------------------




ตามที่องค์การบริหารส่วนตำบลบือมัง ได้ดำเนินการสำรวจความพึงพอใจในการให้บริการ
ขององค์การบริหารส่วนตำบลบือมัง ประจำปีงบประมาณ 2565 ได้ทำการประเมินความพึงพอใจของ
ประชาชนที่มีต่อการให้บริการงานบริการสาธารณะขององค์การบริหารส่วนตำบลบือมัง อำเภอรามัน จังหวัด
ยะลา พ.ศ.2565 ข้อมูลจากผู้มาใช้บริการ งานด้านทะเบียนพาณิชย์ งานด้านโยธา การขออนุญาตปลูกสร้าง 
งานด้านป้องกันและบรรเทาสาธารณภัย งานด้านรายได้หรือภาษี งานด้านพัฒนาชุมชนและสวัสดิการสังคม 
และงานด้านข้อมูลข่าวสารจำนวน 200 คน



บัดนี้ การดำเนินการสำรวจความพึงพอใจของประชาชน ดังกล่าว ได้ดำเนินการเสร็จสิ้นเรียบร้อยแล้ว โดยจากภาพรวมผู้ใช้บริการมีความพึงพอใจอยู่ในระดับมากที่สุดคะแนนเฉลี่ยเท่ากับ 4.82 หรือร้อยละ 96.40 และแยกตามงานต่าง ๆ จากคะแนนเฉลี่ยมากที่สุดไปน้อยที่สุด ดังนี้ งานด้านโยธา การขออนุญาตปลูกสิ่งก่อสร้าง โดยมีคะแนนเฉลี่ยเท่ากับ 4.87 หรือร้อยละ 97.40 งานด้านพัฒนาชุมชนและสวัสดิการสังคม มีค่าคะแนนเฉลี่ยเท่ากับ 4.85 หรือร้อยละ 97.00 งานด้านป้องกันและบรรเทาสาธารณภัย มีค่าคะแนนเฉลี่ยเท่ากับ 4.83 หรือร้อยละ 96.60 งานด้านรายได้หรือภาษี มีค่าคะแนนเฉลี่ยเท่ากับ 4.81 หรือร้อยละ 96.20 งานด้านข้อมูลข่าวสาร มีค่าคะแนนเฉลี่ยเท่ากับ 4.80 หรือร้อยละ 96.00 และงานด้านทะเบียนพาณิชย์ มีค่าคะแนนเฉลี่ยเท่ากับ 4.77 หรือร้อยละ 95.40 ตามลำดับ  




จึงประกาศให้ประชาชนทราบโดยทั่วกัน
ประกาศ ณ วันที่  21  เดือนตุลาคม  พ.ศ. 2565

